Белсенді оқушылар бала құқығы бойынша министрлік чатына енгізілді
DATE: 18:36, 20 Қараша 2020 | GMT +5
TITLE: Белсенді оқушылар бала құқығы бойынша министрлік чатына енгізілді
URL: https://kaz.inform.kz/news/belsendi-okushylar-bala-kukygy-boyynsha-ministrlik-chatyna-engizildi_a3721165/
META: DATE: 18:36, 20 Қараша 2020 | GMT +5
TOTAL WORDS: 166
AUTHOR(S):
TEXT: Бүгін Дүниежүзілік балалар күні аясында балалар өкілдіктерінің алғашқы республикалық слеті өтті. «Біз үшін балалармен тікелей жұмыс жасап, оларды қандай сұрақтар қызықтыратынын, өз деңгейлерінде қандай проблемаларды анықтайтынын біліп, өтініштеріне жауап беру маңызды. Елімізде белсенді азаматтық ұстанымы бар әрі өз пікірлерін ашық айта алатын, достарының бастамаларын қолдай алатын балалар мен жасөспірімдердің қатары қалың. Балалар өкілдерінің барлығы біздің чатта тіркелетін болады. Олар мектепте орын алған түрлі оқиғалар туралы хабарлап, мемлекеттік органдар мен ұйымдардың жұмысын жақсарту бойынша өз идеяларын, ұсыныстарын жеткізе алады», – деп атап өтті Балалардың құқықтарын қорғау комитеті төрағасының орынбасары Юлия Овечкина. Республикалық слет барысында бұзақылық пен кибербуллингке қарсы тұру, интернет желісінде өзін-өзі ұстау этикасы, экологиялық білім, ерекше білім беруді қажет ететін балаларға қатысты толеранттылық мәселелері көтерілді. «Біз жоба шеңберінде балалар құқығын қорғау төңірегіндегі мәселелерге араласа аламыз. Бұл осы салада қалыптасқан жағдайды жақсы жаққа өзгертіп, өз үлесімізді қосу үшін таптырмас мүмкіндік», – деді 8-сынып оқушысы, белсенді блогер Медина Майсар. Айта кетейік, республикалық слет ҚР Білім және ғылым министрлігі Балалардың құқықтарын қорғау комитетінің YouTube-тегі ресми арнасында тікелей эфирде өтті
